|  |
| --- |
| **HRVATSKA POLJOPRIVREDNA KOMORA**  Ulica grada Vukovara 78, 10116 Zagreb, HRVATSKA  Tel: +385 (01) 6109 809 komora@komora.hr  OIB: 70354371893  www.komora.hr |

Zagreb, 22. veljače 2023.

**ZAPISNIK SA SASTANKA**

Sastanak je održan 22. veljače 2023. godine s početkom u 13:00 sati u kabinetu državnog tajnika.

Nazočni:

Ministarstvo poljoprivrede: g. Tugomir Majdak, gđa Željka Gudelj-Velaga

Odbor za peradarstvo HPK: g. Dražen Čurila, g. Jakov Ćorić, g. Stjepan Sabljak

**Zaključci:**

Nastavno na dosadašnje nedavne sastanke sektora peradarstva (odbor za peradarstvo pri HPK) u ministarstvu poljoprivrede raspravljale su se slijedeće teme:

1. Dobrobit životinja
2. uvrstiti mjere poboljšane hranidbe kod svih kategorija peradi
3. uvrstiti dodatne mjere kod brojlera (transportni mortalitet, kvaliteta stelje i dr.)

* provjeriti može li se 39 kg/m2 uvrstiti kao standard ili je 33 kg/m2 propisano Uredbom EU kao minimalni standard

1. uvrstiti pilenke u mjere dobrobiti
2. napraviti rekalkulacije sadašnjih mjera dobrobiti u peradarstvu zbog porasta troškova
3. kompenzacijske mjere dobrobiti za purane moraju ostati jer su izuzetno važne kod vrlo složene intenzivne puranske proizvodnje
4. Investicijske mjere ruralnog razvoja
5. uvrstiti sektorski natječaj za sektor peradarstva ili u slučaju objedinjenog natječaja u stočarstvu peradarstvo bodovati sa više bodova (naročito reprocentre – valionice, dokazana kvaliteta - Hrvatska) budući da osim konverzije kaveza kod nesilica u peradarskom sektoru nije bilo investicijskog natječaja pet godina
6. Potpore
7. kod dodjele potpora bilo iz europskih sredstava ili državnog proračuna voditi računa o tome da sektor peradarstva čini 20% stočarstva i da je najviše pogođen energetskom krizom i poskupljenjem žitarica te se sukladno tome moraju dodijeliti i potpore
8. potpore dodijeliti prema broju grla ili kg jaja koji su zabilježeni u VetIS-u
9. prioritet sektora peradarstva jer peradari nemaju zemlje
10. razmotriti prijedlog i način korištenja NPOO

Kod uvrštenja novih mjera, izrade kalkulacija i sl., koordinirat će se Uprava za ruralni razvoj, Uprava za stočarstvo, Uprava za veterinarstvo i Odbor za peradarstvo HPK. Organizirati što prije radni sastanak ranije spomenutih tijela, a na kojem bi se detaljno raspravile predložene mjere kod dobrobiti životinja kao i ostale stručne teme vezane za sektor peradarstva. S obzirom da se ide u izradu izmjena strateškog plana sada je trenutak za implementaciju predloženih aktivnosti.